Arriva

Arriva plc (značka, pod ktorou podnik pôsobí: Arriva - a DB company; interné označenie v koncerne DB: DB Arriva plc; staršie obchodné mená podniku: 1994-1997: Cowie Group plc, 1938-1994: T Cowie plc) je medzinárodná dopravná spoločnosť činná v oblasti osobnej dopravy. Má sídlo v Spojenom kráľovstve. Arriva plc. je v súčasnosti dcérou nemeckého železničného dopravcu Deutsche Bahn, ktorého stopercentným vlastníkom je nemecký štát. Arriva plc. je materskou spoločnosťou skupiny Arriva, ktorá je súčasťou skupiny/koncernu Deutsche Bahn.

Vlastnícke pomery 
Presné vlastnícke pomery sú takéto: 100 % vlastníkom spoločnosti Arriva plc je spoločnosť DB (UK) Investments Limited so sídlom v Spojenom kráľovstve, ktorej 100 % vlastníkom je spoločnosť Deutsche Bahn AG so sídlom v Nemecku, ktorej 100 % vlastníkom je Nemecká spolková republika ako štát.

Európa 
Arriva v súčasnosti pôsobí v 16 európskych štátoch, a to:
  Česko
  Dánsko
  Holandsko
  Chorvátsko
  Maďarsko
  Malta
  Nemecko
  Poľsko
  Portugalsko
  Slovensko
  Slovinsko
  Španielsko
  Srbsko
  Švédsko
  Taliansko
  Spojené kráľovstvo

Slovensko 
Na Slovensku je skupina Arriva činná prostredníctvom nasledujúcich podnikov (stav: koniec roka 2021):
vlastnícke/riadiace spoločnosti:
Arriva International Limited (ide o podnik so sídlom v Spojenom kráľovstve, ktorý vlastní niektoré podniky skupiny Arriva, vrátane niektorých na Slovensku [pozri nižšie]; 100 % vlastníkom tohto podniku je podnik Arriva plc)
Arriva Slovakia a.s. (centrálne riadi činnosť Arrivy na Slovensku, je vlastníkom časti podnikov skupiny Arriva na Slovensku [pozri nižšie] a prevádzkuje zdieľanie bicyklov; 100 % vlastníkom tohto podniku je podnik Arriva International Limited) 
Arriva Hungary Zrt. (ide o podnik so sídlom v Maďarsku, je vlastníkom časti podnikov Arrivy na Slovensku [pozri nižšie]; 100 % vlastníkom tohto podniku je podnik Arriva Hongarije Holding BV Heerenveen so sídlom v Holandsku, ktorého 100 % vlastníkom je spoločnosť Arriva International Limited)
opravárenská spoločnosť: Arriva Service s. r. o. (100 % vlastníkom tohto podniku je Arriva Hungary Zrt.)
železničný dopravca: ARRIVA vlaky s.r.o. (ide o podnik so sídlom v Česku; 100 % vlastníkom tohto podniku je podnik ARRIVA TRANSPORT ČESKÁ REPUBLIKA a.s., ktorého 100 % vlastníkom je Arriva International Limited) 
autobusoví dopravcovia (podrobnosti o ich pôsobení pozri nižšie):
ARRIVA Mobility Solutions, s.r.o./interný názov: ARRIVA Bratislava (100 % vlastníkom tohto podniku je Arriva Slovakia a.s.) 
ARRIVA Trnava, a.s. (vlastníci tohto podniku: 60 % Arriva Slovakia a.s. a 40 % MH Manažment, a.s.) 
ARRIVA NITRA a.s. (vlastníci tohto podniku: 60 % Arriva Slovakia a.s. a 40 % MH Manažment, a.s.)
ARRIVA Liorbus, a.s. (vlastníci tohto podniku: 60 % Arriva Slovakia a.s. a 40 % MH Manažment, a.s.)
ARRIVA Michalovce, a.s. (vlastníci tohto podniku: 60 % Arriva Hungary Zrt. a 40 % MH Manažment, a.s.)
ARRIVA Nové Zámky, akciová spoločnosť (vlastníci tohto podniku: 60 % Arriva Hungary Zrt. a 40 % MH Manažment, a.s.)
Vyššie uvedená spoločnosť MH Manažment nie je súčasťou skupiny Arriva, ide o podnik vlastnený slovenským štátom (konkrétne Ministerstvom hospodárstva SR).

Skupina Arriva koncom roku 2021 na Slovensku pôsobila v 5 krajoch. Zabezpečuje mestskú, prímestskú, zmluvnú a komerčnú autobusovú dopravu, expresnú vlakovú dopravu (od roku 2016) a zdieľanie bickylov (od roku 2017). 

V roku 2018, kedy skupina pôsobila ešte len v 4 krajoch, najazdila 72 miliónov kilometrov, prepravila 80 miliónov cestujúcich, zamestnávala 2400 zamestnancov a vlastnila 1350 autobusov.

Železničná doprava 
Český podnik Arriva vlaky s.r.o. prevádzkuje vlaky na území Slovenska (Ex) a Česka (AEx -  AEx/Ex1061/1063 a AEx/Ex 1060/1062) na trase Praha hl. n. - Olomouc hl. n. - Trenčianska Teplá - Trenčín - Leopoldov - Nitra

Autobusová doprava

Diaľkové linky 
Diaľkové autobusové linky Arrivy (vrátane medzinárodných) jazdia pod komerčným názvom ARRIVA EXPRESS, v minulosti ich bolo viac, v súčasnosti je ich ale minimum (stav koncom roka 2021):
 102 501: Bratislava - Trnava - Jablonica - Myjava (zabezpečuje ARRIVA Trnava, a.s.)
 807 807: Michalovce - Užhorod (Ukrajina) (zabezpečuje ARRIVA Michalovce, a.s.)

Prímestské linky 
Prímestskú dopravu zabezpečuje Arriva na Slovensku:
 (od konca roku 2021) v časti Bratislavského kraja ako ARRIVA Mobility Solutions, s.r.o., 
 v celom Nitrianskom kraji ako ARRIVA NITRA a.s. a ARRIVA Nové Zámky, akciová spoločnosť, 
 v časti Košického kraja (okresy Michalovce, Trebišov a Sobrance) ako ARRIVA Michalovce, a.s.
 v časti Trnavského kraja (okresy Trnava, Senica, Piešťany a Hlohovec) ako ARRIVA Trnava, a.s.
 v časti Žilinského kraja (okresy Liptovský Mikuláš, Ružomberok, Dolný Kubín, Námestovo a Tvrdošín) ako ARRIVA Liorbus, a.s..

Mestské linky 
Mestskú hromadnú dopravu zabezpečuje Arriva v 16 mestách. Prehľad je uvedený v nasledujúcej tabuľke:

Zdieľanie bicyklov
Spoločnosť Arriva Slovakia od roku 2017 prevádzkuje zdieľanie bicyklov (bikesharing) v meste Nitra a od roku 2019 v meste Žilina.

Zdroje

Iné projekty

Externé zdroje a odkazy 
 Oficiálna stránka Arriva Group (anglicky)
 Oficiálna stránka Arriva Slovensko

Autobusoví dopravci
Železničné spoločnosti
Deutsche Bahn
Doprava na Slovensku
Cestná doprava
Železničná doprava